Ved synkron klekking bryter avkommet ut av eggene omtrent samtidig og ganske uavhengig av når eggene ble lagt. Dette er blant annet vanlig hos mange insekter, koralldyr, krepsdyr, fisk, skilpadder og krokodiller med flere. Mange fugler har også synkron klekking, spesielt blant arter som er flokkorienterte. Kjøttmeis er et eksempel. Disse artene starter gjerne rugingen først når det siste egget er lagt.